## OSTOPALVELUSOPIMUS

### 1. SOPIMUKSEN OSAPUOLET

|  |  |
| --- | --- |
| Tilaaja | (jäljempänä ”Tilaaja”) |
| Nimi |  |
| Osoite |  |
| Vastuuhenkilö |  |
| Yhteishenkilö(t) |  |

|  |  |
| --- | --- |
| Palveluntuottaja |  |
| Palveluntarjoaja | Yrityksen nimi/toiminimi ja y-tunnus |
| Osoite |  |
| Vastuuhenkilö |  |
| Yhteishenkilö(t) |  |

Jäljempänä Tilaaja ja Palveluntuottaja yhdessä ”Osapuolet”.

### 2. SOPIMUKSEN TARKOITUS

Tällä sopimuksella sovitaan tarvittavan hoivahenkilöstötyövoiman vuokraamisesta Tilaajan osoittamiin toimintayksiköihin (jäljempänä ”Toimipiste”). Tämä sopimus on luonteeltaan ns. puitesopimus. Palveluntuottaja toimittaa työvoimaa Tilaajan Toimipisteeseen erillisen tilauksen mukaan. Tämä sopimus ei sido Tilaajaa tilauksiin tai tilausmääriin.

### 3. Voimassaoloaika

|  |  |
| --- | --- |
| Ehdot |  |
| Voimassaolo | Tämä sopimus on allekirjoituksen jälkeen voimassa toistaiseksi ja jatkuu molemminpuolisessa yhteisymmärryksessä. |
| Irtisanomisaika | Irtisanomisaika on molemmilla Osapuolilla 3 kuukautta. |
| Irtisanominen | Irtisanominen on toimitettava kirjallisesti. |

### 4. Tilausmenettely

|  |  |
| --- | --- |
| Tarkenne |  |
| Tilausmenettely | Tilaaja ilmoittaa työntekijälle tarpeistaan tilausjärjestelmän kautta |
| Tilausvahvistus | Tilaaja toimittaa tilausvahvistuksen kirjallisena ja siinä sovitaan mm. toimenkuvasta, tehtävälle asetettavista pätevyysvaatimuksista, työjaksosta sekä työajoista. Tilattavan työvuoron vähimmäispituus on neljä (4) tuntia. |

### 5. TILAUKSEN SITOVUUS

Työvuorotilaukset sitovat Tilaajaa työsuhteen keston, työtuntimäärän, tehtävien ja muiden tilauksessa määriteltyjen ehtojen suhteen.Tilaukset eivät ole sitovia ennen kuin Palveluntuottaja on vahvistanut tilauksen.

### 6. Toimitustakuu

Toimitustakuulla tarkoitetaan palveluntuottajan kokonaisvaltaista velvollisuutta taata työntekijä Toimipisteeseen kaikkien sopimuksen tai erillisen tilauksen mukaisten työvuorojen osalta.

Tämä sopimus ei sisällä toimistustakuuta.

### 7. Palvelun veloitus JA MAKSUEHTO

Palveluntuottaja laskuttaa Tilaajaa kerran kuukaudessa tehtyjen työtuntien perusteella tämän sopimuksen mukaisesti. Laskutus tapahtuu työsuoritekuukautta seuraavan kuukauden 1. päivänä Tilaajan ilmoittamaan sähköiseen laskutusosoitteeseen.

Maksuehtona on 14 päivää netto. Suorituksen viivästymisestä Med Group perii 9,5 prosenttiyksikön vuotuisen viivästyskoron.

### 8. Palveluhintojen tarkistaminen

Palvelun hinta määräytyy tilausjärjestelmässä tarjotun hinnan mukaisesti.

### 9. Työntekijän ammatillinen pätevyys

XXX (firman nimi) on velvollinen osaltaan esittämään Tilaajalle työntekijöitä, joiden ammatillinen pätevyys ja valmiudet on arvioitu ja tarkastettu. Tilaaja on osaltaan velvollinen arvioimaan XXX esittämän työntekijän pätevyyden ja valmiudet toimia tässä sopimuksessa määritetyssä työtehtävässä.

Mikäli tilapäisessä tehtävässä toimii opiskelija, huolehtii Tilaaja siitä, että ko. työntekijä toimii ammattia itsenäisesti harjoittamaan oikeutetun laillistetun ammattihenkilön johdon ja valvonnan alaisena.

### 10. Työnantajan, työjohdon ja työntekijän vastuut

Tällä sopimuksella Osapuolet sopivat siitä, että työvoiman Tilaajalla on työntekijöiden työntekoon liittyvä työnjohdollinen vastuu ja Tilaaja on velvollinen huolehtimaan mm. työntekijän työntekoon liittyvästä työn johtamisesta, työn valvonnasta ja työhön perehdyttämisestä siten, että se täyttää tämän sopimuksen ja lain asettamat vaatimukset.

Työntekijöiden työnantaja vastaa heidän palvelussuhteensa ehdoista, työsopimuksen solmimisesta sekä palkanmaksusta sekä lakisääteisen työterveyshuollon järjestämisestä.

Palveluntuottaja huolehtii, että työntekijöiden työsopimukseen on kirjattu mm. työntekijän yleiset velvollisuudet, työhön liittyvät salassapitovelvollisuudet, velvollisuus noudattaa tietojärjestelmien tietosuojaohjeita ja työhön liittyviä turvaohjeita.

Työhön perehdyttäminen ja mahdollinen toimialakohtainen koulutus tapahtuvat Toimipisteessä Tilaajan toimesta.

Tilaaja järjestää työehtosopimuksen mukaiset tauot ja mahdollisen toimistoajan. Myös tauot ja toimistoaika ovat laskutettavaa työaikaa.

Tilaaja vastaa toimipisteen asiallisista toimintaedellytyksistä, kuten Toimipisteen tilojen, laitteiden ja koneiden kunnosta ja käyttökustannuksista sekä mahdollisista kiinteistön ja sen oheislaitteiden vastuuvakuutuksista.

Tilaaja vastaa siitä, että Toimipisteessä on paikalla toiminnan ja asiallisten terveydenhuoltotoimen-piteiden toteuttamisen kannalta riittävästi koulutettua muuta henkilökuntaa.

Tilaaja huolehtii henkilöstön työvälineistä ja työvaatteista sekä mahdollisesti tarvittavista suojaimista, jollei tilausvahvistuksessa kirjallisesti erikseen sovita muusta.

Tilaaja vastaa toimipisteen työsuojelusta.

Palveluntuottajan työntekijä sitoutuu noudattamaan annettuja työohjeita, turvallisuusmääräyksiä ja työn laatuvaatimuksia.

Mikäli tässä kohdassa mainituissa asioissa on ongelmia, Tilaajan ja Palveluntuottajan edustajat selvittävät ne yhteistyössä.

### 11. YLIVOIMAINEN ESTE

### Kumpikaan sopijapuoli ei vastaa viivästyksistä ja vahingoista, jotka johtuvat hänen vaikutusmahdollisuuksiensa ulkopuolella olevasta esteestä, jota sopijapuolen ei kohtuudella voida edellyttää ottaneen huomioon sopimuksentekohetkellä ja jonka seurauksia sopijapuoli ei myöskään kohtuudella olisi voinut välttää tai voittaa (esim. sairastumisesta tai tapaturmista johtuvat poissaolot). Kummallakin osapuolella on oikeus purkaa sopimus, jos sopimuksen täyttyminen ylivoimaisen esteen jatkumisen vuoksi tulee mahdottomaksi tai viivästyy olennaisesti tai yli kolme (3) kuukautta.

### 12. Reklamaatiot

Tilaaja sitoutuu varaamaan Palveluntuottajalle mahdollisuuden antaa vastineensa ennen oman vastineensa, selityksensä tai lausuntonsa antamista palveluntuottajan työntekijöiden toimintaan liittyvästä muistutuksesta, valituksesta, kantelusta, potilasvahinkoilmoituksesta, korvausvaatimuksesta ja muista vastaavista vaatimuksista.  
  
Mikäli työntekijän ammattitaidossa tai työsuorituksessa ilmenee puutteita tai työntekijä ei saavu työhön sovittuna ajankohtana, tästä on välittömästi ilmoitettava toiselle sopimuskumppanille, jotta korjaaviin toimenpiteisiin voidaan ryhtyä viipymättä. Mikäli työntekijä on sairauden tai muun pätevän syyn vuoksi estynyt suorittamasta sovittua työtä, sopimuskumppanilla on oikeus järjestää toinen työntekijä mahdollisimman pian estyneen työntekijän tilalle.

### 13. RekrytoiNTIPALKKIO

Oikeus rekrytointipalkkioon on silloin, kun xxx (firman nimi) esittelemä työntekijä siirtyy tai tekee sopimuksen siirtymisestä asiakkaan tai sen kanssa samaan konserniin kuuluvan tai muun läheisen yhtiön palvelukseen ennen tilausta, tilauksen aikana tai kuuden (6) kuukauden kuluessa tilauksen tai sopimuksen päättymisestä lukien.   
  
Palveluntuottajalla on oikeus periä sille aiheutuneesta työstä ja kustannuksista 7 500 € rekrytointipalkkio. Hintaan lisätään voimassaoleva arvonlisävero. Rekrytointipalkkiota ei veloiteta, mikäli työntekijä itse hakee avoinna olevaa tehtävää ilman toisen osapuolen aktiivista houkuttelua.

### 14. erimielisyydet

Tähän sopimukseen sovelletaan Suomen lakia.

Tästä sopimuksesta aiheutuvat erimielisyydet pyritään ratkaisemaan Osapuolten välisin neuvotteluin. Mikäli erimielisyyksiä ei kyetä ratkaisemaan neuvotteluin, Kauppakirjasta aiheutuvat riidat ratkaistaan lopullisesti välimiesmenettelyssä Keskuskauppakamarin välimiesmenettelysääntöjen mukaisesti. Välimiesmenettely pidetään Helsingissä. Osapuolet sopivat, että välimiesmenettely ja kaikki siihen liittyvä aineisto ja tieto ovat luottamuksellista tietoa Sopimuksen kohdan 16. mukaisesti.

### 15. VAHINGONKORVAUS

Kumpikaan osapuoli ei ole tämän sopimuksen perusteella velvollinen korvaamaan toiselle osapuolelle mitään suoraa, epäsuoraa tai välillistä vahinkoa.

### 16. SALASSAPITO

### Sopijapuolet sitoutuvat pitämään salassa sopimuksen sisällön sekä sopimussuhteen aikana saamansa luottamukselliset tiedot ja olemaan käyttämättä tällaista tietoa mihinkään muuhun tarkoitukseen kuin tämän sopimuksen mukaisten velvollisuuksiensa täyttämiseen. Vaitiolovelvollisuus säilyy myös palvelusuhteen, työskentelyn ja tehtävän päättymisen jälkeen.

### 17. PALVELUN HINTA

|  |  |
| --- | --- |
| Työtehtävä | Perustuntiveloitus |
| Sairaanhoitaja | xx,xx€/h |
|  |  |

Tämän sopimuksen mukainen myynti on arvonlisäverotonta (ALV 0%) verohallinnon vero-ohjeen A97/200/2018 mukaisesti.

### 18. Paikka, päivämäärä ja allekirjoitukset

Tätä sopimusta on laadittu kaksi (2) alkuperäistä samansanaista kappaletta.

|  |  |  |
| --- | --- | --- |
|  | Tilaaja | Palveluntuottaja |
| Paikkakunta |  |  |
| Päivämäärä |  |  |
| Allekirjoitus |  |  |
| Nimenselvennys: |  |  |
| Titteli: |  |  |
| Organisaatio: |  |  |